Diari Oficial de la Generalitat Valenciana


Sumari del DOGV 9553, del 14-03-2023 (2023/2452)

RESOLUCIÓ de 6 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es modifica la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen de forma anticipada per a l'any 2022 ajudes dins del Programa d'incentius 4 Realització d'instal·lacions d'autoconsum amb fonts d'energia renovable, en el sector residencial, les administracions públiques, i el tercer sector amb o sense emmagatzematge, en el marc del Pla de recuperació, transformació i resiliència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9553

Data del DOGV
:   14-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2452


Data del document
:   06-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 6 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es modifica la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen de forma anticipada per a l'any 2022 ajudes dins del Programa d'incentius 4 Realització d'instal·lacions d'autoconsum amb fonts d'energia renovable, en el sector residencial, les administracions públiques, i el tercer sector amb o sense emmagatzematge, en el marc del Pla de recuperació, transformació i resiliència. [2023/2452]  
Mitjançant el Reial decret 477/2021, de 29 de juny, es va aprovar la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència -finançat per la Unió Europea- NextGenerationEU.  
  
Posteriorment, el Reial decret 377/2022, de 17 de maig, va modificar el Reial decret 477/2021, de 29 de juny, per a ampliar la tipologia de beneficiaris dels programes d'ajudes que s'indiquen en este.  
El Reial decret 477/2021 contemplava en l'article 10, sobre finançament i costos imputables, l'ampliació de pressupost assignat a les comunitats autònomes; així mateix, en la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen de forma anticipada, per a l'any 2022, ajudes dins del programa d'incentius 4, Realització d'instal·lacions d'autoconsum amb fonts d'energia renovable, en el sector residencial, les administracions públiques, i el tercer sector amb o sense emmagatzematge, en el marc del Pla de recuperació, transformació i resiliència, estava contemplada la possibilitat d'ampliació en l'apartat tercer sobre finançament de les ajudes, en el punt segon en què s'indica que el pressupost del programa podrà ser ampliat, si existeix disponibilitat pressupostària per a esta mateixa finalitat, i en tot cas no ha expirat el termini de vigència d'aquest, tant amb recursos que provinguen del Fons Nacional d'Eficiència Energètica com d'altres orígens sempre que hagen sigut transferits a l'IDAE i incorporats al seu patrimoni propi.  
La resolució de la presidenta de l'EPE Institut per a la Diversificació i Estalvi de l'Energia, MP (IDAE), per la qual s'amplia el pressupost del Reial decret 477/2021, de 29 de juny, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència de 10 de juny de 2022, acorda ampliar el pressupost establit per l'RD 477/2021, de 29 de juny, a determinades comunitats autònomes que han sol·licitat esta ampliació, entre estes a la Comunitat Valenciana, i l'assignació d'aquest pressupost. Respecte al programa 4 d'incentius d'autoconsum s'amplia el pressupost del component 7 per import de 04.531.424 euros tenint una dotació total de 08.191.609,65 euros i el pressupost del component 8 per un import de 4.572.781,65 euros tenint una dotació total de 6.171.423,65 euros. De l'import ampliat en C8 es va generar crèdit per import de 2.000.001,65 euros en l'exercici pressupostari 2022 que passaran a romanents de 2022 per a l'exercici pressupostari 2023.  
  
Per això, i en virtut del que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, resolc:  
  
Primer. Objecte i àmbit d'aplicació  
Ampliar el crèdit disponible per a les ajudes dins del programa d'incentius 4 Realització d'instal·lacions d'autoconsum amb fonts d'energia renovable, en el sector residencial, les administracions públiques, i el tercer sector amb o sense emmagatzematge, en el marc del Pla de recuperació, transformació i resiliència convocades per la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica (DOGV 9201 / 25.10.2021), en virtut de la Resolució d'ampliació de la presidenta de l'EPE Institut per a la Diversificació i Estalvi de l'Energia, MP (IDAE) de 10 de juny de 2022.  
  
Segon. Aplicació pressupostària i import de la convocatòria  
1. El finançament d'aquestes ajudes s'amplia amb càrrec a l'aplicació pressupostària 54.90.13.605.50.5:  
- Respecte al component 7, línia S8975000, en 23.297.015 euros en la categoria d'autoconsum renovable procedents del pressupost de la GVA de 2023.  
- Respecte al component 8, línia S8976000, en 4.572.781,65 euros dels quals 2.000.001,65 euros provenen de romanents del 2023 procedents de l'exercici pressupostari 2022 i 2.572.780 euros procedents del pressupost de la GVA de 2023.  
2. Així doncs, l'import global màxim disponible serà de 15.703.757,65 euros en la categoria d'autoconsum renovable (component 7) línia S8975000 i de 6.171.423,65 euros en la categoria emmagatzematge (component 8) línia S8976000.  
  
València, 6 de març de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.